5873 


02004290804020008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 429 


8 Απριλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός του έργου "Σύνδεση Αθλητικού Συγκροτήμα¬ 
τος Γαλατσίου", ως έργου εξωτερικής υποδομής 
για την εξυπηρέτηση και υποστήριξη της Αθλητικής 
Εγκατάστασης Ολυμπιακού Κλειστού Γυμναστηρί- 


ου Επιτραπέζιας Αντισφαίρισης και Ρυθμικής 
Γ υμναστικής Γ αλατσίου. 1 

Οργάνωση και λειτουργία του Γ ραφείου Ολυμπιακής 
Παιδείας της Κ.Υ. του ΥΠ.Ε.Π.Θ.". 2 

Ρύθμιση θεμάτων που αφορούν στην πρόσληψη προ¬ 
σωρινών αναπληρωτών και ωρομισθίων εκπαιδευ¬ 
τικών για τις ανάγκες των σχολείων της πρωτοβάθ¬ 
μιας και δευτεροβάθμιας εκπαίδευσης. 3 

Κατάργηση της Δημοτικής Επιχείρησης με την επωνυ¬ 
μία «Δημοτική Εμπορική Βιομηχανική Επιχείρηση 
Καβάλας (ΔΕΒΕΚΑ). 4 

Σύσταση Νομικού Προσώπου στο Δήμο Θάσου Ν. Κα¬ 
βάλας με την επωνυμία; "Γ ΚΕΝΤΡΟ ΑΝΟΙΚΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ". 5 

Ανάθεση έργου με σύμβαση μίσθωσης από το ΚΑΦ Ξη- 
ράς Χαλκίδας. 6 


ΑΠΟΦΑΣΕΙ Σ 

Αριθ.ΕΥΔΕ/ΕΣΕΑ/οικ/1143 (1) 

Ορισμός του έργου “Σύνδεση Αθλητικού Συγκροτήματος 
Γ αλατσίου", ως έργου εξωτερικής υποδομής για την 
εξυπηρέτηση και υποστήριξη της Αθλητικής Εγκατά¬ 
στασης Ολυμπιακού Κλειστού Γυμναστηρίου Επιτρα¬ 
πέζιας Αντισφαίρισης και Ρυθμικής Γυμναστικής 
Γ αλατσίου. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ - ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 "Κυβέρνηση και Κυβερνητικά Όργανα" 
(ΦΕΚ 137/Α/26-7-1985), όπως προστέθηκαν με το άρθρο 


27 του Ν. 208/92 και αντικαταστάθηκε με το άρθρο 1 του 
Ν. 2469/97. 

2. Τη Δ16α/04/773/29-11-1990 Κοινή Απόφαση του 
Υπουργού Προεδρίας και του Αν. Υπουργού ΠΕΧΩΔΕ 
"Περί εξαιρέσεως διοικητικών πράξεων ή εγγράφων από 
τον κανόνα των τριών υπογραφών". 

3. Το Π.Δ. 159/00 (ΦΕΚ 139/Α/12-6-2000), "Περί σύστα¬ 
σης ΕΥΔΕ/ΕΣΕΑ". 

4. Τις διατάξειςτου Ν. 2730/1999 "Σχεδιασμός, ολοκλη¬ 
ρωμένη ανάπτυξη και εκτέλεση Ολυμπιακών Έργων και 
άλλες διατάξεις" και ειδικότερα τις διατάξεις της παρ. 5 
του άρθρου 5 αυτού. 

αφού είδαμε: 

1. Την Απόφαση ΕΥΔΕ/ΕΣΕΑ/οικ/1696/20-6-2001, με την 
οποία ανατέθηκε η "Μελέτη Σύνδεσης Γ υμναστηρίου Γ α¬ 
λατσίου με Λ. Βεϊκου και οδό Αναγεννήσεως" και την από 
6-9-2001 σχετική σύμβαση. 

2. Την Απόφαση 80399/13-3-2002, με την οποία προε- 
γκρίθηκε η χωροθέτηση του έργου του θέματος. 

και επειδή: 

με την κατασκευή του έργου του θέματος εξασφαλίζο¬ 
νται οι απαραίτητες οδικές συνδέσεις για τη λειτουργία 
της Αθλητικής Εγκατάστασης Ολυμπιακού Κλειστού Γ υ¬ 
μναστηρίου Επιτραπέζιας Αντισφαίρισης και Ρυθμικής 
Γ υμναστικής Γαλατσίου, αποφασίζουμε: 

1. Ορίζουμε το έργο "Σύνδεση Αθλητικού Συγκροτήμα¬ 
τος Γ αλατσίου" ως έργο εξωτερικής υποδομής και υπο¬ 
στήριξης της Αθλητικής Εγκατάστασης Ολυμπιακού 
Κλειστού Γ υμναστηρίου Επιτραπέζιας Αντισφαίρισης και 
Ρυθμικής Γ υμναστικής Γ αλατσίου. 

2. Η παρούσα Απόφαση, από τις διατάξεις της οποίας 
δεν προκαλείται δαπάνη σε βάρος του Κρατικού Προϋπο¬ 
λογισμού, να δημοσιευθεί στην Εφημερίδα της Κυβέρνη¬ 
σης. 

Αθήνα, 2 Απριλίου 2002 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΠΟΛΙΤΙΣΜΟΥ 

Β. ΠΑΠΑΝΔΡΕΟΥ ΕΥ. ΒΕΝΙΖΕΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 34511-Η (2) 

Οργάνωση και λειτουργία του Γραφείου Ολυμπιακής 
Παιδείας της Κ.Υ. του ΥΠ.Ε.Π.Θ.". 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: α) της παρ. 17 του άρθρου 6 του 
Ν.2909/2001 "Ρυθμίσεις θεμάτων εισαγωγής στην Τριτο¬ 
βάθμια Εκπαίδευση και άλλες διατάξεις" (ΦΕΚ 90 Α'), β) του 
Π.Δ. 147/1976 "Περί του Οργανισμού της Κ.Υ. του 
ΥΠ.Ε.Π.Θ." (ΦΕΚ 56 Α'), όπως τροποποιήθηκε και ισχύει γ) 
του άρθρου 19 παρ.2 του Ν. 1735/1987 "προσλήψεις στο 
δη μόσιο τομέα κλπ" (ΦΕΚ 195 Α'), δ) του Π .Δ. 373/1995 "Συγ¬ 
χώνευση των Υπουργείων Προεδρίας της Κυβέρνησης 
κ.λπ." (ΦΕΚ201 Α'), ε)του εδ. α’τηςπαρ.2του άρθρου 29Α 
του Ν. 1558/1985 (ΦΕΚ 137 Α') όπως προστέθηκε με το άρ¬ 
θρο 27του Ν. 2081/1992 (ΦΕΚ 154 Α') και αντικαταστάθηκε 
απότοάρθρο 1 παρ.2ατου Ν.2469/97 (ΦΕΚ38Α'). 

2. Την αριθμ. Η/8911/29.1.2002 απόφαση του Υπουρ¬ 
γού Εθνικής Παιδείας και θρησκευμάτων "Σύσταση αυτο¬ 
τελούς Γραφείου Ολυμπιακής Παιδείας στην Κ.Υ. του 
ΥΠ.Ε.Π.Θ." (ΦΕΚ 108/31.1.2002τ.Β'). 

3. Την αριθ. 1100383/1330/Α0006/31-10-2001 κοινή 
απόφαση του Πρωθυπουργού και του Υπουργού Οικονο¬ 
μικών "Καθορισμός αρμοδιοτήτων των Υφυπουργών 
Οικονομικών" (Β.1485). 

4. Τηναριθμ.ΔΙΔΚ/Φ. 1/2/22875/31-10-2001 απόφαση για 
την ανάθεση αρμοδιοτήτων στους Υφυπουργούς Εσωτε¬ 
ρικών, Δημ. Διοίκησης και Αποκέντρωσης (ΦΕΚ 1480 Β'). 

5. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού Προ¬ 
ϋπολογισμού, ύψους 17.300 ΕΥΡΩ περίπου για το οικο¬ 
νομικό έτος 2002, και 3.500 ΕΥΡΩ περίπου για καθένα από 
τα οικονομικά έτη 2003 και 2004 η οποία θα καλύπτεται τό¬ 
σο κατάτοτρέχον οικονομικό έτος, όσο και κατά τα επό¬ 
μενα οικονομικά έτη (2003 και 2004) από τις πιστώσεις 
του προϋπολογισμού του Υπουργείου Εθνικής Παιδείας 
και θρησκευμάτων, αποφασίζουμε: 

1. Το Γ ραφείο Ολυμπιακής Παιδείαςτης Κεντρικής Υπη¬ 
ρεσίας του Υπουργείου Εθνικής Παιδείας και θρησκευ¬ 
μάτων το οποίο συνεστήθη με την αριθμ. 
Η/8911/29.1.2002 απόφαση του Υπουργού Εθνικής Παι¬ 
δείας και Θρησκευμάτων (ΦΕΚ Β'/108) έχει ως αρμοδιό¬ 
τητα την παρακολούθηση και το συντονισμό των δράσε¬ 
ων του προγράμματος της Ολυμπιακής Παιδείας. 

1. Προϊστάμενος του Γ ραφείου αυτού ορίζεται υπάλλη¬ 
λος του κλάδου ΠΕΙ-Διοικητικού της Κεντρικής Υπηρε¬ 
σίας του Υπουργείου Εθνικής Παιδείας και Θρησκευμά¬ 
των ή Εκπαιδευτικός της Πρωτοβάθμιας ή Δευτεροβάθ¬ 
μιας Εκπαίδευσης, με βαθμό Α'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Απριλίου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΥΦΥΠ. ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ ΣΤΑΥΡΟΣ ΜΠΕΝΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΕΥΘΥΜΙΟΥ 


Αριθ. 34497/Δ2 (3) 

Ρύθμιση θεμάτων που αφορούν στην πρόσληψη προσω¬ 
ρινών αναπληρωτών και ωρομισθίων εκπαιδευτικών 
για τις ανάγκες των σχολείων της πρωτοβάθμιας και 
δευτεροβάθμιας εκπαίδευσης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 1 παρ. 8 του Ν. 2942/2001 (Α'202) 
β) Του άρθρου 29Ατου Ν.1558/1985, όπως το άρθρο 
αυτό προστέθηκε με το άρθρο 27 του Ν. 2081/1992 και 
αντικαταστάθηκε με το άρθρο 1 του Ν. 2469/1997 (Α'38). 

2. Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού, για το τρέχον και τα επόμενα 
οικονομικά έτη, αποφασίζουμε: 

Άρθρο 1 

Πίνακες - Εγγραφή 

1. Για τις ανάγκες των σχολείων της πρωτοβάθμιας και 
δευτεροβάθμιας εκπαίδευσης, που δημιουργούνται κατά 
τη διάρκεια του διδακτικού έτους, προσλαμβάνονται ανα¬ 
πληρωτές και ωρομίσθιοι εκπαιδευτικοί, από υποψήφιους 
των παρακάτω πινάκων, οι οποίοι προβλέπονται από τις 
διατάξεις της παρ. 7του άρθρου 1 του Ν. 2942/2001. 

α) Πίνακας Α', στον οποίο εντάσσονται υποψήφιοι που 
περιλαμβάνονται στον ενιαίο πίνακα του άρθρου 138 του 
Ν. 2725/1999, όπως το άρθρο αυτό συμπληρώθηκε με το 
άρθρο 6 παρ. 15 του Ν. 2909/2001, και με σειρά κατάτα¬ 
ξης τη σειρά τους στον πίνακα του άρθρου αυτού. 

β) Πίνακας Β', στον οποίο εντάσσονται υποψήφιοι που πε¬ 
ριλαμβάνονται στονπίνακαδιοριστέωντου ΑΣΕΠ, και με σει¬ 
ρά κατάταξης την τελική σειρά τους στον πίνακα του ΑΣΕΠ. 

γ) Πίνακας Γ, στον οποίο εντάσσονται υποψήφιοι εκ¬ 
παιδευτικοί που συμμετέχουν σε οποιοδήποτε διαγωνι¬ 
σμό του ΑΣΕΠ και συγκεντρώνουν τη βαθμολογική βάση, 
καθώς και οι εγγεγραμμένοι στους πίνακες διοριστέων 
του Ν. 1566/1985 και με σειρά κατάταξης που εξαρτάται 
απότο σύνολο της υπηρεσίας τους, ως αναπληρωτών και 
ωρομισθίων εκπαιδευτικών. Σε περίπτωση ίσης προϋπη¬ 
ρεσίας μεταξύ των υποψηφίων, προηγούνται οι υποψήφι¬ 
οι του τελευταίου διαγωνισμού του ΑΣΕΠ που έχουν λά¬ 
βει τη βαθμολογική βάση, ακολουθούν των προηγούμε¬ 
νων διαγωνισμών και στη συνέχεια οι εγγεγραμμένοι 
στους πίνακες του Ν. 1566/85 (επετηρίδα). 

δ) Πίνακας Δ', στον οποίο εντάσσονται υποψήφιοι εκ¬ 
παιδευτικοί που έχουν τα τυπικά προσόντα διορισμού και 
δεν υπάγονται στους προηγούμενους πίνακες και με σει¬ 
ρά κατάταξης που εξαρτάται από το σύνολο της υπηρε¬ 
σίας τους ως αναπληρωτών ή ωρομισθίων εκπαιδευτικών 
ή, για όσους δεν έχουν προϋπηρεσία, από την ημερομη¬ 
νία λήψης του πτυχίου τους ή από το βαθμό του πτυχίου 
τους, για όσους συμπίπτει η ημερομηνία λήψης του πτυ¬ 
χίου. Σε περίπτωση ίσης προϋπηρεσίας μεταξύ των υπο¬ 
ψηφίων ή στην περίπτωση που δεν συντρέχει τοιαύτη, 
προηγούνται στον πίνακα οι υποψήφιοι του τελευταίου 
διαγωνισμού του ΑΣΕΠ που έχουν λάβει τη βαθμολογική 
βάση, ακολουθούν των προηγούμενων διαγωνισμών και 
στη συνέχεια οι εγγεγραμμένοι στους πίνακες του 
Ν.1566/85 (επετηρίδα). 

Οι παραπάνω πίνακες, εκτός του πίνακα Α', συντάσσο- 

νται μέσα στον Απρίλιο με την υποβολή αίτησης εκ μέ¬ 
ρους των υποψηφίων. Οι εν λόγω πίνακες αναμορφώνο¬ 
νται κάθε Απρίλιο με την ένταξη νέων υποψηφίων ή την αλ¬ 
λαγή πίνακα όσων αποκτούν τις προϋποθέσεις και τα κρι¬ 
τήρια κατάταξης τους στον πίνακα αυτό. Ειδικά οι πίνακες 
Γ και Δ' οριστικοποιούνται, ως προς τη σειρά κατάταξης 
των υποψηφίων, με τη λήξη του διδακτικού έτους, με την 
προσμέτρηση της υπηρεσίας όσων υπηρέτησαν κατά τη 
διάρκεια του διδακτικού αυτού έτους ως αναπληρωτές 
και ωρομίσθιοι. 

2. Αίτηση ένταξης στους πίνακες Β', Γ' και Δ' έχουν δι¬ 
καίωμα να υποβάλουν υποψήφιοι εκπαιδευτικοί που 
έχουν τα νόμιμα προσόντα του αντίστοιχου κλάδου ή ει¬ 
δικότητας των μονίμων εκπαιδευτικών, όπως καθορίζο¬ 
νται από τις εκάστοτε ισχύουσες διατάξεις. Κατ’ εξαίρεση 
μπορούν να εντάσσονται στον πίνακα Δ' υποψήφιοι που 
υπερβαίνουν το ανώτατο όριο ηλικίας διορισμού που 
προβλέπεται για τους μόνιμους εκπαιδευτικούς ή δεν 
έχουν εκπληρώσει τις στρατιωτικές τους υποχρεώσεις. 
Ακόμη μπορούν να εντάσσονται στον ίδιο πίνακα και μόνο 
για πρόσληψη ως ωρομισθίων, υπάλληλοι του δημοσίου 
τομέα ή ιδιώτες ή και συνταξιούχοι. Η πρόσληψη των υπο¬ 
ψηφίων αυτών των κατηγοριών γίνεται μόνο, όταν δεν 
υπάρχουν υποψήφιοι με τα πλήρη προσόντα στον αντί¬ 
στοιχο κλάδο ή ειδικότητα, στον πίνακα αυτό. 

3. Η κατάταξη των υποψηφίων στον οικείο πίνακα καθο¬ 
ρίζεται, σύμφωνα με τα κριτήρια που αναφέρονται ανα¬ 
λυτικά στο άρθρο 2 παρ. 2 της απόφασης αυτής. 

4. Δεν επιτρέπεται να προσλαμβάνονται ως αναπληρω¬ 
τές ή ωρομίσθιοι εκπαιδευτικοί, υποψήφιοι που είναι ιδιο¬ 
κτήτες ή διευθυντές φροντιστηρίων ή διδάσκουν σε αυτά 
ή παραδίδουν ιδιαίτερα μαθήματα. Επίσης δεν επιτρέπε¬ 
ται να προσλαμβάνονται όσοι συμμετέχουν σε εταιρίες 
κατά τις διατάξεις του Υπαλληλικού Κώδικα (άρθρο 32 
του Ν.2683/1999). 

5. Κάθε υποψήφιος μπορεί να υποβάλει μόνο μία αίτη¬ 
ση. Κατ’ εξαίρεση μπορούν να υποβάλουν δεύτερη αίτη¬ 
ση, όσοι έχουν τα προβλεπόμενα προσόντα για τη διδα¬ 
σκαλία του μαθήματος της πληροφορικής. Επίσης μπο¬ 
ρούν να υποβάλουν δεύτερη αίτηση για τον ενιαίο πίνακα 
της παρ. 4 του άρθρου 1 του Ν.2942/2001 για την εφαρ¬ 
μογή του προγράμματος της Ολυμπιακής Εκπαίδευσης 
υποψήφιοιτου κλάδου ΠΕ11 Φυσικής Αγωγής. Ομοίως οι 
υποψήφιοι που υπάγονται στις διατάξεις του άρθρου 6 
παρ. 15του Ν.2909/2001 μπορούν να υποβάλουν αίτηση 
για εγγραφή και στους πίνακες της Σιβιτανιδείου Δημό¬ 
σιας Σχολής Τεχνών και Επαγγελμάτων, όπου και προ¬ 
σλαμβάνονται κατ’ απόλυτη προτεραιότητα. Υποψήφιοι 
αναπληρωτές και ωρομίσθιοι, που διαθέτουν τα ειδικά 
προσόντα που ορίζονται από τις οικείες κατά περίπτωση 
διατάξεις, μπορούν να υποβάλουν χωριστή αίτηση για 
πρόσληψη στις Σχολικές Μονάδες Ειδικής Αγωγής, στα 
Μουσικά Σχολεία και στα Τμήματα Αθλητικών Διευκολύν¬ 
σεων, σύμφωναμετιςδιατάξειςτουάρθρου 1 παρ. ΙΟτου 
Ν.2942/2001, καθώς και στο Εκκλησιαστικό Γυμνάσιο - 
Λύκειο της Αθωνιάδας Εκκλησιαστικής Ακαδημίας, σύμ¬ 
φωνα με το άρθρο 11 παρ. 5 της Φ.7626/6/Α-Σ1785/87 
(Β'765) Κανονιστικής Απόφασης περί της Αθωνιάδας Εκ¬ 
κλησιαστικής Ακαδημίας του Αγίου Όρους. 

Άρθρο 2 

Προϋπηρεσία - Κατάταξη 

1. Η υπηρεσία αναπληρωτή ή ωρομισθίου εκπαιδευτι¬ 


κού που λαμβάνεται υπ’ όψη, ως κριτήριο, σύμφωνα με τις 
διατάξεις των παρ. 4 και 7 περιπτ. (γ) και (δ) του άρθρου 1 
του Ν. 2942/2001, γιατη σειρά κατάταξηςτων υποψηφίων 
στους πίνακες Γ ή Δ' είναι: 

α. Η υπηρεσία που έχει προσφερθεί στα δημόσια σχο¬ 
λεία της πρωτοβάθμιας και δευτεροβάθμιας εκπαίδευ¬ 
σης (Νηπιαγωγεία, Δημοτικά, Γυμνάσια, Ενιαία Λύκεια, 
Τεχνικά Επαγγελματικά Εκπαιδευτήρια) για αναπλήρωση 
μονίμων εκπαιδευτικών που απουσιάζουν για οποιαδήπο¬ 
τε αιτία ή για άλλες ανάγκες στα σχολεία αυτά (άρθρο 17 
Ν. 1566/1985). 

β. Η υπηρεσία στα Μουσικά Σχολεία (Υ.Α. 3345/1988, 
που κυρώθηκε με το άρθρο 16του Ν.1824/1988). 

γ. Η υπηρεσία στα Τμήματα Αθλητικών Διευκολύνσεων 
(άρθρο 17 Ν. 1566/1985, Υ.Α. Γ4/773/9-8-2000). 

δ. Η υπηρεσία για την εφαρμογή του προγράμματος 
της Ολυμπιακής Εκπαίδευσης (άρθρο 1 Ν.2942/2001). 

ε. Η υπηρεσία στη Σιβιτανίδειο Δημόσια Σχολή Τεχνών 
και Επαγγελμάτων (άρθρο 17 Ν. 1566/1985 Υ.Α. 
Δ2/10383/1996-Β'445) 

στ. Η υπηρεσία στα εκκλησιαστικά σχολεία (άρθρο 69 
παρ. 18 Ν.1566/1985) και Κανονιστική Απόφαση Φ.7626/ 
6/Α ΣΙ 785/1937-Β'765). 

ζ. Η υπηρεσία στα Ναυτικά Λύκεια (άρθρο 16 
Ν.2743/1999). 

η. Η υπηρεσία για την εφαρμογή των προγραμμάτων 
ενισχυτικής διδασκαλίας ή πρόσθετης διδακτικής στήρι¬ 
ξης (άρθρο 1 παρ. 10 Ν.2525/1997, Υ.Α. Γ2/5302/19-1- 
2000 ). 

θ. Η υπηρεσία στα Μεταλυκειακά Προπαρασκευαστικά 
Κέντρα (άρθρο26παρ. 4 Ν. 1304/82, άρθρο 20 Ν. 1824/88 
και άρθρο 1 παρ. 4 Ν.2942/2001). 

ι. Η υπηρεσία στα ολοήμερα δημόσια σχολεία πρωτο¬ 
βάθμιας εκπαίδευσης (άρθρα 3 και 4 Ν.2525/1997). 

ια. Η υπηρεσία στα δημόσια σχολεία με την ιδιότητα του 
μόνιμου εκπαιδευτικού. 

2. Οι υποψήφιοι κατατάσσονται στον οικείο κατά περί¬ 
πτωση πίνακα ως ακολούθως: 

α. Οι υποψήφιοι των πινάκων Α' και Β' με τη σειρά που εί¬ 
ναι εγγεγραμμένοι στον ενιαίο πίνακα του άρθρου 138 
του Ν. 2725/1999 ή αντίστοιχα στον πίνακα διοριστέων 
του ΑΣΕΠ. 

β. Οι υποψήφιοιτου πίνακα Γ' με τη φθίνουσα σειρά του 
συνόλου της υπηρεσίας τους ως αναπληρωτών ή ωρομι¬ 
σθίων εκπαιδευτικών, όπως αυτή προσδιορίζεται αναλυ¬ 
τικά στην προηγούμενη παράγραφο. 

γ. Οι υποψήφιοιτου πίνακα Δ' με τη φθίνουσα σειρά του 
συνόλου της υπηρεσίας τους ως αναπληρωτών ή ωρομι¬ 
σθίων εκπαιδευτικών ή, για όσους δεν συντρέχειτοιαύτη, 
με την ημερομηνία λήψης του πτυχίου ή το βαθμό του πτυ¬ 
χίου, αν συμπίπτει η ημερομηνία. 

3. Στους πίνακες της προηγούμενης παραγράφου και 
για όσους κλάδους ή ειδικότητες απαιτείται πρόσθετο τυ¬ 
πικό προσόν διορισμού για τους μονίμους, ο τίτλος σπου¬ 
δών παιδαγωγικής κατάρτισης (πτυχίο παιδαγωγικών 
σπουδών της ΣΕΛΕΤΕ ή πτυχίο παιδαγωγικού τμήματος 
δημοτικής εκπαίδευσης ή νηπιαγωγών ή προσχολικής 
αγωγής ή των τμημάτων φιλοσοφίας, παιδαγωγικής και 
ψυχολογίας ή φιλοσοφίας και κοινωνικών σπουδών των 
πανεπιστημίων ή πτυχίο ΠΑΤΕΣ καιΑΣΕΤΕΜ ή διδακτορι¬ 
κό δίπλωμα στις επιστήμες της αγωγής ή μεταπτυχιακό 
δίπλωμα ειδίκευσης στις επιστήμες της αγωγής ή πτυχίο 
καθηγητικής σχολής πανεπιστημίου), προηγούνται όσοι 

υποψήφιοι είναι κάτοχοι του τίτλου αυτού με τη σειρά κα¬ 
τάταξης τους και ακολουθούν οι υπόλοιποι ομοίως με τη 
σειρά κατάταξης κατά τις προσλήψεις. Υποψήφιοι που 
υπάγονται στις διατάξεις της παρ. 3 του άρθρου 8 του 
Ν.1894/1990 (ομόζυγο μεσογειακής αναιμίας), προτάσ¬ 
σονται στην κατηγορία των συνυποψήφιων τους σε κάθε 
πίνακα κατά τις προσλήψεις. Ειδικά για τους υποψηφίους 
των ειδικεύσεων του κλάδου ΠΕ16, η παραπάνω κατάτα¬ 
ξη γίνεται χωριστά για τους έχοντες πτυχίο πανεπιστη¬ 
μιακού τμήματος μουσικών σπουδών, οι οποίοι και προη¬ 
γούνται, και χωριστά για τους έχοντες πτυχίο μη πανεπι¬ 
στημιακού μουσικού ιδρύματος. 

Άρθρο 3 

Προθεσμία - Δικαιολογητικά 

1. Υποψήφιοι του πίνακα Α' θεωρούνται αυτοδικαίως οι 
εγγεγραμμένοι στον ενιαίο πίνακα του άρθρου 138 του 
Ν .2725/1999, χωρίς να απαιτείται υποβολή αίτησης και δι- 
καιολογητικών, εκτός του τίτλου παιδαγωγικής κατάρτι¬ 
σης ή του πιστοποιητικού υγείας. 

2. Υποψήφιοι των πινάκων Β', Γ' καιΔ', για να ενταχθούν 
στον οικείο πίνακα, υποβάλλουν σχετική αίτηση αυτο¬ 
προσώπως ή με εξουσιοδοτημένο πρόσωπο στηνπλησιέ- 
στερη του τόπου διαμονής διεύθυνση ή γραφείο εκπαί¬ 
δευσης πρωτοβάθμιας ή δευτεροβάθμιας εκπαίδευσης, 
αντίστοιχα. Στην αίτηση προσδιορίζεται ο πίνακας, ο κλά¬ 
δος και η ειδικότητα. Υποψήφιοι που διαθέτουν τα προ¬ 
σόντα και τις προϋποθέσεις για κατάταξη σε περισσότε¬ 
ρους κλάδους ή ειδικότητες, μπορούν να το δηλώνουν 
στην αίτηση. Υποψήφιοι που είναι εγγεγραμμένοι στους 
πίνακες διοριστέων του Ν. 1566/1985 δεν απαιτείται να 
καταθέτουν τους τίτλους σπουδών και παιδαγωγικής κα¬ 
τάρτισης, αρκεί να διαπιστώνεται η εγγραφή τους στον 
πίνακα διοριστέων (επετηρίδας). Η συνολική υπηρεσία 
αναπληρωτή ή ωρομισθίου, ως κριτήριο κατάταξης, λαμ- 
βάνεται μόνο για έναν κλάδο ή ειδικότητα, προσδιορίζεται 
δε στην αίτηση από τον υποψήφιο. Κάθε υποψήφιος συ¬ 
μπληρώνει έντυπη αίτηση που χορηγείται από την οικεία 
διεύθυνση ή γραφείο εκπαίδευσης, την οποία και υπο¬ 
βάλλει τον Απρίλιο κάθε έτους. Υποψήφιος που αποκτά 
τις προϋποθέσεις για ένταξη σε άλλο πίνακα, από αυτόν 
που έχει ενταχθεί, οφείλει να υποβάλει αίτηση με τα ανα¬ 
γκαία δικαιολογητικά. Σε οποιαδήποτε άλλη χρονική πε¬ 
ρίοδο δεν επιτρέπεται η υποβολή αίτησης ένταξης στους 
πίνακες αναπληρωτών και ωρομισθίων. Τα στοιχεία των 
υποψηφίων, αφού ελεγχθούν για την ακρίβειάτους, απο- 
στέλλονται με ηλεκτρονικό ταχυδρομείο στην οικεία κατά 
περίπτωση διεύθυνση προσωπικού πρωτοβάθμιας ή δευ¬ 
τεροβάθμιας εκπαίδευσης στο Υπουργείο Εθνικής Παι¬ 
δείας και Θρησκευμάτων. Μετά τη λήξη της προθεσμίας, 
κάθε διεύθυνση ή γραφείο εκπαίδευσης αποστέλλει τα¬ 
χυδρομικά τις αιτήσεις των υποψηφίων με τα υποβληθέ- 
ντα δικαιολογητικά. 

3. Με την αίτηση ένταξης στον οικείο κατά περίπτωση 
πίνακα οι υποψήφιοι, εκτός των εγγεγραμμένων στους πί¬ 
νακες διοριστέων του Ν.1566/1985, υποβάλλουν: 

α. Επικυρωμένα αντίγραφα τίτλων σπουδών, καθώς και 
βεβαίωση για την ισοτιμία και αντιστοιχία, από τον αρμό¬ 
διο φορέα, για τίτλους της αλλοδαπής. 

β. Πτυχίο ή μεταπτυχιακό τίτλο σπουδών παιδαγωγικής 
κατάρτισης κατά τα οριζόμενα στο άρθρο 2 παρ. 3 της 
απόφασης αυτής. 

γ. Βεβαίωση προϋπηρεσίας αναπληρωτή ή ωρομισθίου 


εκπαιδευτικού, κατά τα οριζόμενα στην παράγραφο 5 του 
παρόντος άρθρου. 

δ. Πιστοποιητικό υγείας από πρωτοβάθμια υγειονομική 
επιτροπή ή κρατικό νοσοκομείο ή κέντρο υγείας κατά πε¬ 
ρίπτωση. 

ε. Φωτοτυπία της αστυνομικής ταυτότητας ή, ελλείψει 
ταυτότητας, του διαβατηρίου, απ' όπου προκύπτει η ημε¬ 
ρομηνία γέννησης, και, εφόσον δεν προκύπτει η ημερο¬ 
μηνία γέννησης, πιστοποιητικό γέννησης. 

στ. Πιστοποιητικό στρατολογίας τύπου Α', από το οποίο 
προκύπτει ότι ο ενδιαφερόμενος έχει εκπληρώσει τις 
στρατιωτικές του υποχρεώσεις ή έχει νόμιμα απαλλαγεί. 

ζ. Υπεύθυνη δήλωση του άρθρου 8 του Ν. 1599/86 ότι 
δεν διώκονται ποινικά ή δεν έχουν καταδικαστεί για αδί¬ 
κημα, το οποίο αποτελεί κώλυμα διορισμού στο δημόσιο 
σύμφωνα με τον Υπαλληλικό Κώδικα. 

Όσοι υποψήφιοι προσκομίζουν τίτλο εξωτερικού θα 
πρέπει να υποβάλουν επιπρόσθετα και απολυτήριο ελλη¬ 
νικού Λυκείου ή ισότιμων σχολείων ή πιστοποιητικό για 
την άριστη γνώση και την άνετη χρήση της ελληνικής 
γλώσσας από το Κέντρο Ελληνικής Γλώσσας ή το Σχολείο 
Νέας Ελληνικής Γλώσσας του Αριστοτελείου Πανεπιστη¬ 
μίου Θεσσαλονίκης ή του Διδασκαλείου της Φοιτητικής 
Λέσχης του Πανεπιστημίου Αθηνών. 

4. Υποψήφιοι που αποκτούν, μετά την ένταξή τους στον 
οικείο πίνακα, τίτλο παιδαγωγικής κατάρτισης ή πιστο¬ 
ποιητικό υγείας, μπορούν να τα υποβάλουν κατά τον επό¬ 
μενο Απρίλιο. 

5. Για τον προσδιορισμό της συνολικής υπηρεσίας κάθε 
υποψηφίου, ως αναπληρωτή ή ωρομισθίου εκπαιδευτι¬ 
κού, χορηγούνται οι κατωτέρω βεβαιώσεις, των οποίων ο 
τύπος και το περιεχόμενο καθορίζεται από το Υπουργείο 
Εθνικής Παιδείας και Θρησκευμάτων: 

α. Βεβαίωση που εκδίδεται από τον προϊστάμενο του 
γραφείου εκπαίδευσης της οικείας κατά περίπτωση βαθ¬ 
μίδας για την προϋπηρεσία του υποψηφίου μέχρι 30-6- 
2001. Γ ια την έκδοση της βεβαίωσης αυτής κάθε υποψή¬ 
φιος οφείλει να καταθέσει τις βεβαιώσεις για την προϋ¬ 
πηρεσία μέχρι την παραπάνω ημερομηνία. Υποψήφιοι 
που δεν έχουν τις παραπάνω βεβαιώσεις, οφείλουν να 
φροντίσουν για την έκδοση τους από το διευθυντή του 
σχολείου, στο οποίο υπηρέτησαν. 

β. Βεβαίωση που εκδίδεται από τον διευθυντή του σχο¬ 
λείου με τη λήξη κάθε διδακτικού έτους, από τη δημοσί¬ 
ευση της απόφασης αυτής και εφεξής. Στην εν λόγω βε¬ 
βαίωση που είναι χωριστή για προϋπηρεσία αναπληρωτή 
και προϋπηρεσία ωρομισθίου, αναγράφεται με σαφήνεια 
η συγκεκριμένη χρονική περίοδος και το προσφερθέν δι¬ 
δακτικό έργο. Για την απασχόληση των ωρομισθίων γίνε¬ 
ται αναγωγή στο υποχρεωτικό εβδομαδιαίο ωράριο διδα¬ 
σκαλίας των μονίμων του αντίστοιχου κλάδου ή ειδικότη¬ 
τας. 

Οι βεβαιώσεις αυτές θεωρούνται από τον προϊστάμενο 
του γραφείου εκπαίδευσης ή τον διευθυντή της διεύθυν¬ 
σης εκπαίδευσης για τα σχολεία που ανήκουν στην αρμο- 
διότητάτου. 

6. Η συνολική υπηρεσία, σύμφωνα με την προηγούμενη 
παράγραφο, αποστέλλεται με ηλεκτρονικό ταχυδρομείο 
στην αρμόδια κατά περίπτωση διεύθυνση προσωπικού 
πρωτοβάθμιας ή δευτεροβάθμιας εκπαίδευσης, για τους 
αναπληρωτές/ωρομίσθιους εκπαιδευτικούς που εντάσ¬ 
σονται στους πίνακες Γ' και Δ'. 

Άρθρο 4 

Μητρώο αναπληρωτών - ωρομισθίων 

Η οικεία κατά περίπτωση διεύθυνση προσωπικού πρω¬ 
τοβάθμιας ή δευτεροβάθμιας εκπαίδευσης του Υπουρ¬ 
γείου Εθνικής Παιδείας και θρησκευμάτων καταρτίζει μη¬ 
χανογραφημένο αρχείο των υποψηφίων αναπληρωτών 
και ωρομισθίων εκπαιδευτικών κατά πίνακα, κλάδο και ει¬ 
δικότητα. Στο εν λόγω μηχανογραφημένο αρχείο περι¬ 
λαμβάνονται για κάθε υποψήφιο ο αριθμός μητρώου, τα 
ατομικά στοιχεία του (επώνυμο, όνομα, πατρώνυμο), η 
ταχυδρομική διεύθυνση, το τηλέφωνο και κατά περίπτω¬ 
ση η συνολική υπηρεσία ως αναπληρωτή ή ωρομίσθιου 
εκπαιδευτικού, η ημερομηνία λήψης και ο βαθμός του 
πτυχίου του, ο τίτλος παιδαγωγικής κατάρτισης και το πι¬ 
στοποιητικό υγείας. Στο εν λόγω μηχανογραφημένο αρ¬ 
χείο προστίθεται για τους υποψηφίους των πινάκων Γ' και 
Δ' και η υπηρεσία του τελευταίου διδακτικού έτους, εφό¬ 
σον υπηρέτησαν ως αναπληρωτές ή ωρομίσθιοι. Οι εν λό¬ 
γω πίνακες στη συνέχεια κυρώνονται από τον Υπουργό 
Εθνικής Παιδείας και Θρησκευμάτων και αποτελούν το 
"μητρώο αναπληρωτών και ωρομισθίων εκπαιδευτικών", 
το οποίο ισχύει για το επόμενο διδακτικό έτος. Το μητρώο 
κοινοποιείται στις διευθύνσεις εκπαίδευσης όλης της χώ¬ 
ρας. 

Άρθρο 5 
Προτιμήσεις 

1. Οι αναπληρωτές και ωρομίσθιοι, που περιλαμβάνο¬ 
νται στο μητρώο σύμφωνα με το προηγούμενο άρθρο και 
επιθυμούν να προσληφθούν ως προσωρινοί αναπληρω¬ 
τές ή ωρομίσθιοι κατά το προσεχές διδακτικό έτος, υπο¬ 
βάλλουν αίτηση σε ειδικό έντυπο κατάλληλο για μηχανο¬ 
γραφική επεξεργασία, στο γραφείο εκπαίδευσης, όπου 
ανήκει το σχολείο, ή στη διεύθυνση εκπαίδευσης, αν το 
σχολείο ανήκει σ' αυτή, ή, για όσους δεν υπηρετούν, στο 
πλησιέστερο του τόπου διαμονής τους, μέσα στο Μάιο 
κάθε έτους, αυτοπροσώπως ή με νόμιμο εξουσιοδοτημέ¬ 
νο πρόσωπο, και σε ημερομηνίες που καθορίζονται με 
εγκύκλιο του Υπουργείου Εθνικής Παιδείας και Θρησκευ¬ 
μάτων. Στην αίτηση ο υποψήφιος δηλώνει μία (1) μέχρι και 
δέκα (10) περιοχές διορισμού. Στην αίτηση δηλώνει αν 
επιθυμεί να είναι υποψήφιος μόνο αναπληρωτής ή μόνο 
ωρομίσθιος ή και τα δύο. 

2. Οι προτιμήσεις του υποψηφίου αποστέλλονται με 
ηλεκτρονικό ταχυδρομείο στην αρμόδια διεύθυνση προ¬ 
σωπικού πρωτοβάθμιας ή δευτεροβάθμιας εκπαίδευσης 
του Υπουργείου Εθνικής Παιδείας και Θρησκευμάτων, η 
οποία μεριμνά για την καταχώρησή τους στον οικείο πί¬ 
νακα, κλάδο και ειδικότητα. Η πρόσληψη αναπληρωτών 
και ωρομισθίων καθόλη τη διάρκεια του επόμενου διδα¬ 
κτικού έτους γίνεται από τους πίνακες αυτούς. Οι πίνακες 
με τις προτιμήσεις των υποψηφίων κοινοποιούνται στις δι¬ 
ευθύνσεις εκπαίδευσης. 

Άρθρο 6 

Διαδικασία πρόσληψης 

Οι διευθύνσεις εκπαίδευσης, μετά την τοποθέτηση των 
μονίμων εκπαιδευτικών στα σχολεία, καθώς και των απο¬ 
σπασμένων εκπαιδευτικών από σχολεία άλλων διευθύν¬ 
σεων εκπαίδευσης, και το αργότερο μέχρι τέλος Αυγού- 
στου, προσδιορίζουν τις ανάγκες των σχολείων της αρ- 
μοδιότητάς τους σε προσωρινούς αναπληρωτές και 
ωρομίσθιους εκπαιδευτικούς και στη συνέχεια γνωστο¬ 


ποιούν στην οικεία διεύθυνση προσωπικού πρωτοβάθ¬ 
μιας ή δευτεροβάθμιας εκπαίδευσης του Υπουργείου 
Εθνικής Παιδείας και Θρησκευμάτων μόνο τα κενά για 
αναπληρωτές εκπαιδευτικούς. Στο σχετικό αίτημα κατα¬ 
γράφονται αναλυτικά κατά περιοχή διορισμού και σχο¬ 
λείο οι ανάγκες κατά κλάδο και ειδικότητα. Η οικεία κατά 
περίπτωση διεύθυνση προσωπικού πρωτοβάθμιας ή δευ¬ 
τεροβάθμιας εκπαίδευσης του Υπουργείου Εθνικής Παι¬ 
δείας και Θρησκευμάτων προσδιορίζει τα συνολικά κενά 
κατά περιοχή διορισμού κλάδο και ειδικότητα, τα οποία 
και κοινοποιεί στις διευθύνσεις εκπαίδευσης. Οι ανάγκες 
σε αναπληρωτές εκπαιδευτικούς κατά τις επόμενες φά¬ 
σεις γνωστοποιούνται, από τις διευθύνσεις εκπαίδευσης, 
μαζί με τα στοιχεία των εκπαιδευτικών που για οποιαδή¬ 
ποτε αιτία απουσιάζουν από το σχολείο, καθώς και τα 
στοιχεία των προσλαμβανομένων για την αναπλήρωση 
από τους έχοντες σειρά στον οικείο πίνακα, εκτός από 
τους υποψηφίους του πίνακα Α', που οι προσλήψεις γίνο¬ 
νται από τον Υπουργό Εθνικής Παιδείας και Θρησκευμά¬ 
των. 

Άρθρο 7 

Όργανα πρόσληψης και τοποθέτησης 

1. Οι προσλήψεις των αναπληρωτών και των ωρομι¬ 
σθίων γίνονται μηχανογραφικά, από τους ισχύοντες πίνα¬ 
κες που καταρτίζονται με τη διαδικασία της παρ. 2 του άρ¬ 
θρου 5 της απόφασης αυτής. 

2. Οι αναπληρωτές εκπαιδευτικοί προσλαμβάνονται με 
αποφάσεις του Υπουργού Εθνικής Παιδείας και Θρη¬ 
σκευμάτων και κοινοποιούνται με ηλεκτρονικό ταχυδρο¬ 
μείο στις διευθύνσεις εκπαίδευσης. Οι προσλαμβανόμε¬ 
νοι ειδοποιούνται από την οικεία διεύθυνση εκπαίδευσης 
με οποιοδήποτε πρόσφορο έγγραφο τρόπο (τηλεγράφη¬ 
μα, ΐαχ, θ-πιαίΙ). Οι προσλαμβανόμενοι οφείλουν το αργό¬ 
τερο μέσα σε τρεις (3) εργάσιμες ημέρες από της ειδο- 
ποιήσεως να παρουσιαστούν και να αναλάβουν υπηρε¬ 
σία. 

3. Οι ωρομίσθιοι εκπαιδευτικοί προσλαμβάνονται με 
απόφαση του διευθυντή της οικείας κατά περίπτωση δι¬ 
εύθυνσης εκπαίδευσης, μετά από πρόταση του περιφε¬ 
ρειακού συμβουλίου. Για τον τρόπο ειδοποίησης και την 
προθεσμία παρουσίασης και ανάληψης υπηρεσίας εφαρ¬ 
μόζονται οι διατάξεις της προηγούμενης παραγράφου. 

4. Αναπληρωτές και ωρομίσθιοι εκπαιδευτικοί που προ¬ 
σλαμβάνονται, διαγράφονται από τον οικείο κλάδο ή ειδι¬ 
κότητα της αντίστοιχης κατηγορίας του αναπληρωτή ή 
ωρομισθίου, καθώς και από τους λοιπούς που τυχόν 
έχουν δηλώσει. Όσοι υποψήφιοι δεν αποδέχονται την 
πρόσληψη χωρίς να υπάρχει επαρκής αιτιολόγηση, εκτός 
από τη διαγραφή τους από τον οικείο πίνακα, δεν μπο¬ 
ρούν να είναι υποψήφιοι για πρόσληψη και κατά το προ¬ 
σεχές διδακτικό έτος στην κατηγορία των αναπληρωτών 
ή ωρομισθίων, κατά περίπτωση. 

5. Η τοποθέτηση των προσλαμβανομένων αναπληρω¬ 
τών και ωρομισθίων εκπαιδευτικών σε σχολεία της περιο¬ 
χής διορισμού γίνεται με απόφαση του διευθυντή εκπαί¬ 
δευσης, ύστερα από δήλωση του υποψηφίου με τη σειρά 
προτίμησης των σχολείων, στα οποία υπάρχουν κενά. 
Κριτήρια για την τοποθέτηση λαμβάνονται υπόψη το σύ¬ 
νολο των μονάδων για οικογενειακούς λόγους, συνυπη- 
ρέτηση και εντοπιότητα, εφαρμοζομένων αναλόγως των 
διατάξεων του άρθρου 16 του π.δ. 50/1996, όπως το άρ¬ 
θρο ισχύει κάθε φορά. 

Άρθρο 8 

Στελέχωση δυσπρόσιτων σχολείων 

Οι ανάγκες σε αναπληρωτές εκπαιδευτικούς σε σχο¬ 
λεία που χαρακτηρίζονται κάθε φορά ως δυσπρόσιτα, κα¬ 
λύπτονται κατά προτεραιότητα από υποψηφίους των πι¬ 
νάκων του άρθρου 1 της παρούσας απόφασης, ύστερα 
από σχετική προκήρυξη του Υπουργού Εθνικής Παιδείας 
και Θρησκευμάτων, στην οποία προσδιορίζονται συγκε¬ 
κριμένα σχολεία και θέσεις ανά κλάδο ή ειδικότητα. Με 
την προκήρυξη μπορεί να ορίζεται ανώτατος αριθμός 
προτιμήσεων από τους υποψηφίους. Σε περίπτωση που 
ενδιαφέρονται περισσότεροι υποψήφιοι για συγκεκριμ- 
μένο δυσπρόσιτο σχολείο, τηρείται η σειρά κατάταξης 
στον οικείο πίνακα. Για τους υποψηφίους που προσλαμ¬ 
βάνονται με τη διαδικασία του παρόντος άρθρου, εφαρ¬ 
μόζονται αναλόγως οι διατάξεις της παρ. 4 του προηγού¬ 
μενου άρθρου. 

Άρθρο 9 

Άύση σχέσης εργασίας 

1. Για την πρόσληψη των αναπληρωτών εκπαιδευτικών 
καταρτίζεται σύμβαση εργασίας ιδιωτικού δικαίου ορι¬ 
σμένου χρόνου με συγκεκριμένο προσδιορισμό της έναρ¬ 
ξης και της λήξης της. Η σχέση εργασίας λύεται αυτοδι¬ 
καίως με τη λήξη του διδακτικού έτους, εκτός των περι¬ 
πτώσεων που υπάρχει νωρίτερα καταγγελία της 
σύμβασης για σπουδαίο λόγο. 

2. Για την πρόσληψη των ωρομισθίων εκπαιδευτικών κα¬ 
ταρτίζεται σύμβαση εργασίας ιδιωτικού δικαίου ορισμέ¬ 
νου χρόνου με συγκεκριμένο προσδιορισμό των ωρών 
εβδομαδιαίας απασχόλησης που δεν μπορεί να υπερβαί¬ 
νουν τις έντεκα (11) ώρες. Η σχέση εργασίας λύεται αυ¬ 
τοδικαίως με την ανάληψη υπηρεσίας μονίμων εκπαιδευ¬ 
τικών ή με σχέση εργασίας ιδιωτικού διακίου αορίστου 
χρόνου ή με την παρέλευση του χρόνου, για τον οποίο 
έχει προσληφθεί. Η σχέση εργασίας λύεται αυτοδικαίως 
με τη λήξη των μαθημάτων, όταν ο εκπαιδευτικός δεν έχει 
εξεταζόμενο μάθη μα, ή μετά το πέρας των εξεταζομένων 
μαθημάτων ή, για όσους συμμετέχουν ενεργά στις προα- 
γωγικές και πανελλαδικές εξετάσεις Μάίου - Ιουνίου, μέ- 
χριτην ολοκλήρωση των εξετάσεων αυτών και σε κάθε πε¬ 
ρίπτωση μέχρι 30 Ιουνίου που λήγει το διδακτικό έτος. 

Άρθρο 10 

Μεταβατικές διατάξεις 

1. Οι αναπληρωτές και ωρομίσθιοι εκπαιδευτικοί που 
έχουν ήδη ενταχθεί στον οικείο κατά περίπτωση πίνακα, 
σύμφωνα με τις διατάξεις της Υ.Α. Δ2/64765/2001, υπο- 
χρεούνται μέσα σε ένα (1) μήνα από τη δημοσίευση της 
απόφασης αυτής και σε ημερομηνίες που ορίζονται με 
σχετική εγκύκλιο του Υπουργού Εθνικής Παιδείας και 
Θρησκευμάτων να υποβάλουν τους τίτλους σπουδών και 
τα λοιπά δικαιολογητικά, που επικαλούνται στην αίτηση- 
δήλωσή τους, καθώς και τη βεβαίωση με το σύνολο της 
υπηρεσίας αναπληρωτή ή ωρομισθίου, σύμφωνα με τις 
ρυθμίσεις της απόφασης αυτής, για όσους αποτελεί κρι¬ 
τήριο κατάταξης, για τον προσδιορισμό εκ νέου της σει¬ 
ράς τους στον οικείο πίνακα. Από την υποχρέωση αυτή 
εξαιρούνται οι υποψήφιοι του πίνακα Α', εκτός των δικαι- 
ολογητικών που ορίζονται στο άρθρο 3 παρ. 1 της πα¬ 
ρούσας, εφόσον επικαλούνται τα δικαιολογητικά αυτά. 

2. Γιατη διδασκαλία του μαθήματος της πληροφορικής, 
κατά το διδακτικό έτος 2002-2003, σύμφωνα με τις διατά- 


ξειςτηςπερ. ε'της παρ. 7του άρθρου 1 του Ν.2942/2001 
και του άρθρου 4 της Υ.Α. 64765/2001 (πίνακας Ε'), οι υπο¬ 
ψήφιοι υποχρεούνται να υποβάλουν μέσα στην ίδια προ¬ 
θεσμία που ορίζεται στην προηγούμενη παράγραφο τους 
τίτλους σπουδών και τα λοιπά δικαιολογητικά που απο- 
δεικνύουντην διδακτική εμπειρία στην πληροφορική. Ει¬ 
δικότερα οι υποψήφιοι που έχουν ενταχθεί ή επιθυμούν 
να ενταχθούν στον πίνακα Ε' και στις επί μέρους αυτού 
υποκατηγορίες (Ε1, Ε2, Ε3), θα πρέπει να έχουν, κατά την 
ημερομηνία υποβολής της αίτησής τους, τα προσόντα 
που προβλέπονται από τις μεταβατικές διατάξεις (άρθρο 
1 περ. β, γ, δ και ε και άρθρο 2 περ. β και γ) του Π.Δ. 
118/1995 για τους κλάδους ΠΕ19 και ΠΕ20 αντίστοιχα, 
σύμφωνα με τις διατάξεις της παρ. 7 περίπτ. ε' του άρ¬ 
θρου 1 του Ν.2942/2001, ήτοι: 

αα) (Πίνακας Ε1) Πτυχίο πανεπιστημίου ή πτυχίο ΤΕΙ, 
κατά κλάδο αντίστοιχα, και (ι) διδακτορικό ή μεταπτυχια¬ 
κό δίπλωμα ειδίκευσης στην πληροφορική ή στον ηλε¬ 
κτρονικό αυτοματισμό ή στην πληροφορική και επιχειρη¬ 
σιακή έρευνα ή (ιι) δεκαεξάμηνη τουλάχιστον διδακτική 
εμπειρία στην πληροφορική που αποκτήθηκε σε δημόσια 
ή ιδιωτικά σχολεία δευτεροβάθμιας εκπαίδευσης με την 
ιδιότητα του αναπληρωτή ή του ωρομισθίου καθηγητή ή 
με οποιαδήποτε σχέση εργασίας από ιδιωτικούς εκπαι¬ 
δευτικούς και με δεκαοκτάωρη εβδομαδιαία διδασκαλία 
ή με μειωμένη που με αναγωγή καλύπτει δεκαεξάμηνη δι¬ 
δακτική εμπειρία ή (ιιι) δεκαεξάμηνη διδακτική εμπειρία, 
και με οκτώ ώρες εβδομαδιαία διδασκαλία τουλάχιστον, 
στην πληροφορική που αποκτήθηκε σε εκπαιδευτικά 
ιδρύματα της τριτοβάθμιας εκπαίδευσης της ημεδαπής 
(Πανεπιστήμια, Τεχνολογικά Εκπαιδευτικά Ιδρύματα και 
ΑΣΕΤΕΜ/ΣΕΛΕΤΕ) ή 

ββ) (Πίνακας Ε2) Πτυχίο πανεπιστημίου ή πτυχίο ΤΕΙ, 
κατά κλάδο αντίστοιχα, και μειωμένη διδακτική εμπειρία 
(μέχρι 16 μήνες) στην πληροφορική που αποκτήθηκε (ι) 
σε δημόσια ή ιδιωτικά σχολεία δευτεροβάθμιας εκπαί¬ 
δευσης με την ιδιότητα του αναπληρωτή ή του ωρομισθί¬ 
ου καθηγητή ή με οποιαδήποτε σχέση εργασίας από τους 
ιδιωτικούς εκπαιδευτικούς και με δεκαοκτάωρη εβδομα¬ 
διαία διδασκαλία ή με μειωμένη, που με αναγωγή καλύ¬ 
πτει τη διδακτική αυτή εμπειρία, ή (ιι) σε εκπαιδευτικά 
ιδρύματα της τριτοβάθμιας εκπαίδευσης της ημεδαπής 
(Πανεπιστήμια, Τεχνολογικά Εκπαιδευτικά Ιδρύματα και 
ΑΣΕΤΕΜ/ΣΕΛΕΤΕ) με οκτώ (8) ώρες εβδομαδιαίας του¬ 
λάχιστον διδασκαλίας ή 

γγ) (Πίνακας Ε3) Πτυχίο πανεπιστημίου ή πτυχίο ΤΕΙ με 
διδακτική εμπειρία στην πληροφορική στα δημόσια ΙΕΚ 
για διδασκαλία μαθημάτων πληροφορικής στις ειδικότη¬ 
τες του τομέα πληροφορικής - τηλεπικοινωνιακών δι¬ 
κτύων (ειδικός εφαρμογών πληροφορικής, τεχνικός βιο¬ 
μηχανικού λογισμικού, τεχνικός τηλεπληροφορικής, τε¬ 
χνικός δικτύων, τεχνικός εφαρμογών ιατρικής 
πληροφορικής, τεχνικός Η/Υ, επικοινωνιών και δικτύων, 
τεχνικός εφαρμογών πληροφορικής, δικτύων και αυτομα¬ 
τισμού γραφείων, τεχνικός διαχείρισης συστημάτων και 
παροχής υπηρεσιών ΙΝΤΒΑΝΕΤ - ΙΝΤΕΒΝΕΤ) και ακολου¬ 
θούν όσοι έχουν διδάξει ή παρακολουθήσει σεμινάρια 
στην πληροφορική τουλάχιστον 400 ωρών, που διενερ- 
γο ύνται από πανεπ ιστή μια ή ΤΕI. 

3. Υποψήφιοι που επιθυμούν να ενταχθούν στις επί μέ¬ 
ρους κατηγορίες του πίνακα Ε', οφείλουν να προσέλθουν 
μέσα στην προθεσμία που ορίζεται στην παρ. 1 του παρό¬ 
ντος άρθρου στο πλησιέστερο του τόπου διαμονής τους 

γραφείο εκπαίδευσης, για να υποβάλουν σχετική αίτηση 
με τα αναγκαία δικαιολογητικά. 

Άρθρο 11 
Έναρξη ισχύος 

1. Οι διατάξεις της απόφασης αυτής εφαρμόζονται για 
την πρόσληψη αναπληρωτών και ωρομισθίων από το προ¬ 
σεχές διδακτικό έτος 2002-2003. 

2. Μέχρι τη λήξη του τρέχοντος διδακτικού έτους εξα¬ 
κολουθούν να ισχύουν οι διατάξεις της Υ.Α. 
Δ2/64765/2001. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 3 Απριλίου 2002 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. 1601 (4) 

Κατάργηση της Δημοτικής Επιχείρησης με την επωνυμία 
«Δημοτική Εμπορική Βιομηχανική Επιχείρηση Καβά¬ 
λας (ΔΕΒΕΚΑ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1) Τις διατάξεις των άρθ. 277, 278, 279, 280, 281, 282, 
283, 284, 287 & 291 του Π.Δ. 410/95 (ΔΚΚ) 

2) Την αριθ.84981/30-12-86 απόφαση του Υπουργού 
Εσωτερικών που δημοσιεύθηκε στο ΦΕΚ 27/19-1 -87/τ.Β’. 

3) Τις διατάξεις του Ν.2503/97 "Διοίκηση οργάνωση 
στελέχωση Περιφέρειας, ρύθμιση θεμάτων για την Τοπι¬ 
κή Αυτ/ση & άλλες διατάξεις" 

4) Την αριθ. 13/02 απόφαση του Δημοτικού Συμβουλίου 
του Δήμου Καβάλας. 

5) Την αριθ. 4308/6-7-2001 (ΦΕΚ917/Β/2001) απόφαση 
του Γ.Γ.Π. Α.Μ.Θ. "Μεταβίβαση εξουσίας υπογραφής Με 
εντολή Γενικού Γραμματέα στον Γενικό Δ/ντή". 

6) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Την κατάργηση της Δημοτικής Επιχείρησης με την επω¬ 
νυμία "Δημοτική Εμπορική, Βιομηχανική Επιχείρηση Κα¬ 
βάλας (ΔΕΒΕΚΑ) διότι από της συστάσεως μέχρι και τώ¬ 
ρα η επιχείρηση αυτή υπήρξε ανενεργή. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Καβάλα, 20 Μαρτίου 2002 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

- ♦ - 

Αριθ. 3316 (5) 

Σύσταση Νομικού Προσώπου στο Δήμο Θάσου Ν. Καβά¬ 
λας με την επωνυμία; "Γ ΚΕΝΤΡΟ ΑΝΟΙΚΤΗΣ ΠΡΟΣ¬ 
ΤΑΣΙΑΣ ΗΛΙΚΙΩΜΕΝΩΝ". 

Ο ΓΕΝΙΚΟΣ ΓΡΑΜΜΑΤΕΑΣ - ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπ’όψη: 

1. Τις διατάξεις: 

α) Του Ν. 2503/97 "Διοίκηση, Οργάνωση, Στελέχωση 


Περιφέρειας" β) Του άρθρου 203 & 205 του Δημοτικού και 
Κοινοτικού κώδικα Π.Δ. 410/95 

2. Την αριθ. 21/ 2002 απόφαση του Δήμου Θάσου, που 
αφορά τη σύσταση Νομικού προσώπου με την επωνυμία 
«Κέντρο ανοικτής προστασίας Ηλικιωμένων (Γ'.Κ.Α.Π.Η)». 

3. Την αριθ. 4308/2001 (ΦΕΚ917/Β/2001) απόφαση του 
Γ ενικού Γ ραμματέα της Περιφέρειας με την οποία η αρ¬ 
μοδιότητα αυτή μεταβιβάστηκε στον Γενικό Δ/ντή όπως 
και του δικαιώματος να υπογράφει "Με εντολή Γ ενικού 
Γραμματέα", αποφασίζουμε: 

Άρθρο 1. 

Συστήνουμε Νομικό πρόσωπο στο Δήμο Θάσου, με την 
επωνυμία "Κέντρο Ανοικτής Προστασίας Ηλικιωμένων". 
[ΓΚ. Α.Π.Η] 

Άρθρο 2. 

Σκοπός του Νομικού προσώπου είναι :α) Παροχή υπη¬ 
ρεσιών για πρόληψη η καταστολή βιολογικών, ψυχολογι¬ 
κών και κοινωνικών αναγκών, καθώς και προβλημάτων 
υγείας των ηλικιωμένων ατόμων του Δήμου Θάσου. 

β) Η διαφώτιση και η συνεργασία του ευρύτερου κοινού 
και των ειδικών φορέων σχετικά με τα προβλήματα και τις 
ανάγκες των ηλικιωμένων. 

γ) Η έρευνα σχετικών θεμάτων με τους ηλικιωμένους. 

Άρθρο 3. 

Πόροι του Νομικού προσώπου είναι: 
α) Επιχορήγηση και κάθε άλλη παροχή του Κράτους εί¬ 
τε απευθείας προς το Νομικό Πρόσωπο, είτε προς το Δή¬ 
μο Θάσου για το Νομικό αυτό πρόσωπο, η οποία θα κα¬ 
λύπτει μεταξύ άλλων τις ανάγκες λειτουργίας του, καθώς 
και αγοράς αναγκαίου εξοπλισμού. 

β) Ετήσια επιχορήγηση του Δήμου, πού θα προβλέπεται 
υποχρεωτικά στον εκάστοτε προϋπολογισμό αυτού. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από τη συμβολική χρηματική συμμετοχή των 
μελών που έχουν ανάγκη προστασίας. 

ε) Εισπράξεις από το αντίτιμο των πραγμάτων ή των 
υπηρεσιών που παρέχονται από το Νομικό πρόσωπο, 
στ). Πρόσοδοι από την ίδια αυτού περιουσία, 
ζ) Κάθε άλλη νόμιμη πρόσοδος. 

Άρθρο 4. 

Το Νομικό πρόσωπο διοικείται από πενταμελές Διοικη¬ 
τικό Συμβούλιο που τα μέλη του ορίζονται μαζί με τους 
αναπληρωτές τους από το Δημοτικό Συμβούλιο και απο¬ 
τελείτε από τους: 

α) Τον Δήμαρχο η από άλλο μέλος αιρετό ή μη πού ορί¬ 
ζεται από αυτόν ως Πρόεδρος 
β) Δύο Δημοτικούς Συμβούλους 
γ) Ένα αιρετό μέλος του Κ. Α. Π. Η. πού εκλέγεται ανά¬ 
μεσα στα μέλη του από αυτά. 

δ) Ένα δημότη,η κάτοικο Θάσου που ορίζεται με από¬ 
φαση του Δημοτικού Συμβουλίου, ανάμεσα σε πρόσωπα 
πού ασχολούνται με ανθρωπιστικά επαγγέλματα, από 
σχετική πρόταση του Δημάρχου. 

Το Διοικητικό Συμβούλιο εκλέγει από τα μέλη του τον 
Αντιπρόεδρο και τον Γ ραμματέα αυτού. 

Η θητεία του Διοικητικού Συμβουλίου θα ακολουθεί τη 
δημοτική περίοδο και λήγει πάντοτε με την εγκατάσταση 
του νέου Δημοτικού Συμβουλίου. 

Άρθρο 5. 

Το νομικό πρόσωπο θα εκπροσωπείται ενώπιον των 

δικαστηρίων και κάθε άλλης αρχής από τον Πρόεδρο του 
και όταν αυτός απουσιάζει ή κωλύεται από τον Αντιπρόε¬ 
δρο. 

Άρθρο 6. 

Έδρα του Νομικού προσώπου Γ' Κ.Α.Π.Η του Δήμου 
Θάσου ορίζεται.το Δ.Δ Πρίνου. 

Άρθρο 7. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Θάσου, 
το ύψος της οποίας ανέρχεται στο ποσό των 10.000.000 
δρχ. (Κ.Α 219.9 εδάφ ε’) για το τρέχον και για καθένα από 
τα επόμενα οικονομικά έτη 

Η απόφαση αυτή να δημοσιευθεί στην εφημερίδα της 
Κυβερνήσεως. 

Καβάλα, 20 Μαρτίου 2002 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

-♦- 

Αριθ. 2391 (6) 

Ανάθεση έργου με σύμβαση μίσθωσης από το ΚΑΦ 
Ξηρός Χαλκίδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

1. - Έχοντας υπόψη: 

α) Του άρθρου 15παρ. ΙτουΝ. 1735/1987"Προσλήψεις 
στη Δημόσια διοίκηση, πολιτικά δικαιώματα κ.α.δ." 
(Φ.Ε.Κ. 195τ'.Α.) όπως αντικαταστάθηκε μο. το αρ. 6 του 
Ν. 2527/97 "Τροποποίηση και συμπλήρωση διατάξεων 
του Ν. 2190/94 κ.α.δ." (ΦΕΚ206τ.Α:). 

β) Του άρθρου 29Ατου Ν. 1558/85 "Κυβέρνηση και Κυ¬ 
βερνητικά Όργανα" (Φ.Ε.Κ. 137 τ. Α) και τροποποιήθηκε 
μετηνπαρ. 2ατου αρθ. Ιτου Ν. 2469/97 (Α'38) 

2. -Τι.ς διατάξεις του Ν. 2503/97. 1 

3. -Τα Π.Δ. 360/97 "Διατήρηση εποπτείας Νομικών Προ¬ 
σώπων Δημοσίου Δικαίου από το Υπουργείο Εργασίας και 
Κοινωνικών Ασφαλίσεων. 

4. -Την αρ. 55/98 Π.Υ.Σ. "Αναστολή διορισμών και προ¬ 
σλήψεων στο Δημόσιο τομέα" (ΦΕΚ252/Α712-1-98) όπως 


αυτή τροποποιήθηκε, με την αρ. 35/2000 ομοία (ΦΕΚ 
.../τ. Α72000). 

5. Την αρ. ΔΙΠΠ/ΦΈΓΚΡ.1/74/3119/4.3.2002 απόφαση 
της Επιτροπής του άρθρ. 2, παρ. I της αρ. 55/98 Π.Υ.Σ. 
(αρ. I παρ. 51 του Ν. 2412/1994). 

6. Την από 12.12.2001 βεβαίωση της Νομικής συνεργά- 
διας ότι δεν υποκρύπτει εξαρτημένη εργασία, αποφασί¬ 
ζουμε: 

1. - Καθορίζουμε τον αριθμό των ατόμων που είναι απα¬ 
ραίτητα να τους ανατεθεί έργο με σύμβαση μίσθωσης, 
σύμφωνα με τις διατάξεις και του αρ. 681 του Αστικού Κώ¬ 
δικα, σε ένα (I) λογιστή από το Κ.Α.Φ. Ξηρός Χαλκίδας. 

2. .-Το έργο που ανατίθεται, στο λογιστή αφορά την ενη¬ 
μέρωση καιτήρηση των λογιστικών βιβλίωντου Κ.Α.Φ. Ξη¬ 
ρός Χαλκίδας (Ν.Π.Δ.Δ. Περιφέρειας Στ. Ελλάδας). 

3. -Τόπος εκτέλεσης αυτού του έργου ορίζεται το Κ.Α.Φ. 
Ξηρός Χαλκίδας η δε υλοποίηση του θα γίνει από τις οδη¬ 
γίες των αρμοδίων οργάνων του Κ.Α.Φ. Ξηρός Χαλκίδας. 

4..-Το χρονικό διάστημα που απαιτείται για την ολική 
παράδοση του προηγουμένου έργου και η οποία θα κα¬ 
θορίζεται με τις ειδικές εντολές των αρμοδίων οργάνων 
του Κ.Α.Φ. Ξηρός Χαλκίδας, είναι ένα (1) έτος.· 

5. -Η δαπάνη για την εκτέλεση του ανωτέρω έργου ορί¬ 
ζεται στο ποσό των δύο χιλιάδων επτακοσίων ογδόντα 
επτά και 97 λεπτά (2.787,97) ΕΥΡΩ και θα βαρύνει τις πι¬ 
στώσεις .του προϋπολογισμού της ανωτέρω υπηρεσίας, 

6. -Το έργο αυτό αφορά εργασία, η οποία λόγω της ειδι¬ 
κής φύσης δεν ανάγεται στο κύκλο των συνήθων καθηκό¬ 
ντων των υπηρεσιών του Κ.Α.Φ. Ξηρός Χαλκίδας και είναι 
προφανές ότι το αντικείμενο των εργασιών της μίσθωσης 
του έργου δεν καλύπτει, πάγιες ανάγκες και δεν υποκρύ¬ 
πτει εξαρτημένη εργασία, ενώ δεν είναι δυνατόν η εργα¬ 
σία αυτή να γίνει από το προσωπικό που υπηρετεί στο 
Κ.Α.Φ.Ξηρός Χαλκίδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 15 Μαρτίου 2002 

Ο Γ ενικός Γ ραμματέας Περιφέρειας κ.α.α. 

Ο Γ ενικός Διευθυντής 
ΠΑΥΛΟΣ ΣΑΡΡΗΔΗΜΗΤΡΟΓΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




